JERUUSALEMMA UUDISED
Eetris on Jeruusalemma Uudiste erisaade
teemal "Maailm lõpusirgel" ja Pekka Sartola. Tere juuliõhtut!
Järgmised neli nädalat
keskendume laupäeva õhtuti mõningaile eriteemadele,
kus otsime vastuseid küsimustele
seoses inimkonna ja meie maailma aja lõpuga.
Hea vaataja, tahan sind lohutada. Piibel ei hirmuta kedagi.
Jumal ei taha, et Tema lapsed kartuses ja värinas elaksid,
oodates õudusega, mida homne kaasa toob.
Seepärast julgen lubada,
et kuigi neis mini-piiblitundides esile tulevad asjad on jõulised
ja isegi hirmutavad, ei jäta need sind hirmu ja meeleheite valda.
Pea püsti!
Vaatleme esimeses osas kokkuvõtlikult omandrahva teemat.
Mis see on ning miks Jumal vajas ja valis endale mingi rahva
oma loodud inimeste seast; mingi erilise grupi, rahva või hõimu?
Miks valiti selleks kunagi
Aabrahami ja Iisaki järglastest koosnev eriline grupp?
Kas neil oli mingeid eriomadusi või võimeid,
mis tegid neist toonastest rahvastest parema
ja Jumala kasutusse sobivama grupi?
Väga lühidalt - esmalt on Jumala tahe oma loodute suhtes endiselt see,
mida Piibel selgelt mainib -
Ta tahab, et kõik inimesed saaksid päästetud. 1. Timoteuse 2:4.
Teame, et Jumal andis kunagi
Aabrahamist, Iisakist ja Jaakobist põlvnevale grupile ülesandeks
olla Tema hääletoru, Jumala tahte ilmutamise vahend.
See ei tähenda, et too tahe pidi jääma vaid Jaakobi järglastele
ehk Iisraeli rahvale mõeldud, maiste rännakute juhiseks.
Neile anti juhis, tõotus ja kohustus
tegutseda Jumala tahte väljendamise tööriistana kõigile rahvastele,
kellega nad hiljem kohtuma pidid
ja tänaseni, globaalse nägemusena kõigile maailma rahvastele.
Jälgi ekraanil nähtavaid kirjakohti oma Piiblist. 2. Moosese 19:5-6
"Ja kui te nüüd tõesti kuulate minu häält ja peate minu lepingut,
siis te olete minu omand kõigi rahvaste hulgast,
sest minu päralt on kogu maailm.
Te olete mulle preestrite kuningriigiks ja pühaks rahvaks.
Need on sõnad, mis sa pead Iisraeli lastele rääkima!"
Tasub täpsemalt uurida,
mida Jumal toona tõeliselt Moosese kaudu iisraellastele ütles.
Jumal meenutas esmalt rahvale fakti,
kes neid tegelikult Egiptuse orjusest välja tõi
ja kuidas see kõik juhtus.
Sellele järgneb ilmutuse tingimuslik osa,
mis kohustas rahvast tegutsema teatud, Jumala tahte kohasel moel.
"Kui te kuulate... ja peate..., siis olete..."
See polnud automaatne tagajärg, vaid tingimuslik.
Mündi teisel pool on seega kahetsusväärne võimalus,
et "kui te ei kuula... ega pea..., siis te pole Jumala eriomand,
preestrite kuningriik ega püha rahvas."
Mis edasi sai?
Iisrael ei talitanud rahvana Jumala tahte kohaselt,
kuigi nad olid võetud Tema omandrahvaks.
Nad ei kuuletunud saadud käskudele vallutada kogu toonane Kaananimaa,
nagu 4. Moosese 33:50-55 räägib.
"Ja Issand rääkis Moosesega
Moabi lagendikel Jordani ääres Jeeriko kohal, öeldes:
'Räägi Iisraeli lastega ja ütle neile:
Kui te lähete üle Jordani Kaananimaale,
siis ajage eneste eest ära kõik maa elanikud
ja purustage kõik nende jumalakujud; hävitage kõik nende valatud kujud
ja tehke maatasa kõik nende ohvrikünkad!
Võtke maa oma valdusesse ja asuge sinna,
sest ma annan selle maa teile päranduseks!"
"Aga kui te ei aja ära maa elanikke eneste eest,
siis saavad need, keda te neist alles jätate,
okkaiks teie silmadele ja astlaiks teie külgedele,
ja nad ohustavad teid sellel maal, kus te asute.
Ja siis sünnib, et ma talitan teiega nõnda,
nagu ma mõtlesin talitada nendega."
Sõnakuulmatusele järgnes karistus,
nagu Jumal oli juba varem Moosese kaudu hoiatanud.
Kui kuulete ja järgite mu käske, olete mu omandrahvas,
aga kui te neid ei järgi, on sellel tagajärjed.
Joosua 23. peatükk, salmid 11-13.
"Olge siis hästi valvel oma hingede pärast,
armastades Issandat, oma Jumalat!
Aga kui te ometi taganete ja hoiate nende rahvaste jäägi poole,
kes teie juurde on alles jäänud, ja saate nendega langudeks
ja ühinete nendega ja nemad teiega, siis teadke kindlasti,
et Issand, teie Jumal, ei aja enam ära neid rahvaid teie eest
ja nemad saavad teile paelaks ja püüniseks,
piitsaks teie külgedele ja okkaks teie silmadesse,
kuni te hävite sellelt healt maalt,
mille Issand, teie Jumal, teile on andnud!"
Kuna rahvas oli lahkunud Jumala tahte teelt,
ei kõlvanud nad enam preesterkonnana Tema hääletoruks,
Tema tahte väljendamise vahendiks.
Jumal saatis neile hoiatavaid hääli, prohveteid,
kes püüdsid saada rahvast Jumala teedele naasma. Kuid asjata.
Aeg-ajalt seda meeleparandust ka juhtus,
kuid lõpptulemusel rahvas jagunes, Saalomoni ehitatud tempel hävitati
ning Jumala tahte ilmutamine ja levitamine hääbusid, vaibusid
ning lõpuks pidi Jumal käiku laskma uued meetodid.
Tema tahe, et kõik päästetud saaksid ja tuleksid tõe tunnetusele,
oli ja on endiselt jõus.
Kuid Iisraeli rahvale reserveeritud preestriülesannete raames
polnud see enam võimalik.
Enne kui jätkan, tahan anda sulle kõrva taha ühe ilmutuse,
mis jääb ootama järgmisi saateosi,
kuni kohtume taas Iisraeli rahva ja selle preestritööga,
kuigi teistsuguses kontekstis.
Kohtumõistjate raamat 2:1.
"Ja Issanda ingel tuli Gilgalist üles Bokimisse ning ütles:
'Ma olen teid toonud Egiptusest ja viinud maale,
mille ma vandega tõotasin anda teie vanemaile;
ja ma ütlesin: Mina ei tee ilmaski tühjaks oma lepingut teiega."
Seega on vaja mingit muud meetodit
Jumala tahte ilmutamiseks inimkonnale.
Nii andis Jumal prohvet Jeremijale sõnad Iisraeli rahvale vahendamiseks,
nagu ka sulle ja mulle.
Jeremija 31:31-32.
Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega sel päeval,
kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand.
Prohvet Hoosea kaudu ilmutas Jumal, et võtab oma rahvalt
sellele kunagi antud preestriülesande. Hoosea 4:6.
"Mu rahvas hukkub tarkuse puudusel;
et sa põlgad tarkust, siis põlgan mina sind:
sa ei või olla mu preester.
Ja et sa oled unustanud oma Jumala Seaduse,
siis unustan minagi su lapsed."
2000 aasta eest lasi Jumal käiku Jeremia mainitud uue lepingu.
Ta saatis oma poja maa peale,
sündima inimeseks, kes võiks lunastada inimkonna patud.
Ta tuli omade juurde, nagu ütleb Jesaja 49:5.
"Ja nüüd ütleb Issand,
kes mind emaihust alates on valmistanud enesele sulaseks,
et tuua Jaakob tagasi tema juurde ja koguda Iisrael tema juurde."
Aga kuidas tegelikult läks? Sellele vastab apostel Johannes.
Johannese 1:11.
"Ta tuli omade keskele, ent omad ei võtnud teda vastu."
Kuid ta jätkab 3. peatüki 16. salmi sarnaselt:
"Aga kõigil, kes temasse usuvad, on igavene elu."
Suhe Jumalaga, taevase kuningriigi ja igavese eluga
polnud pärast seda enam saavutatav juudi seaduse ja käskude järgimisega,
vaid ainuüksi usu kaudu, usu kaudu Temasse,
kes tegi Kolgatal uue lepingu inimese ja Jumala vahele.
2000 aasta eest, ühel nelipüha päeval,
sõlmiti too prohvetite mainitud uus leping.
See juhtus Jumala valatud Püha Vaimu kaudu ja on endiselt jõus.
Kuid teatud mõttes
pidi inimkond kuulma uue lepingu sõnumit, evangeeliumi,
et igaüks võiks teha isikliku otsuse, kas võtta see vastu või hüljata.
Selleks oli vaja volitatud kuulutajaid,
kuid selliseid, kes tegutsesid üksnes taevast saadud meelevalla,
mitte isetehtud volikirjadega.
Sõnum, mille Jeesus andis oma aja ülempreestreile ja kirjatundjaile
oli selge, otsekohene ja absoluutne.
Matteuse 21:42-46.
"Jeesus vastas neile: 'Kas te pole kunagi lugenud Kirjast:
Kivi, mille ehitajad tunnistasid kõlbmatuks -
seesama on saanud nurgakiviks.
See tuli Issandalt ja on imeasi meie silmis.
Seepärast ma ütlen teile: Jumala riik võetakse teie käest ära
ja antakse sellele rahvale, kes ta vilja kannab.
[Ja kes selle kivi peale kukub, kukub end puruks,
aga kelle peale iganes see kivi langeb selle teeb see pihuks ja põrmuks.]
Kui ülempreestrid ja variserid seda Jeesuse tähendamissõna kuulsid,
taipasid nad, et ta räägib seda nende kohta.
Ja nad otsisid võimalust teda kinni võtta,
kuid kartsid rahvahulki, sest need pidasid Jeesust prohvetiks."
Jumala võttis preestriameti ära ning andis ühele teisele grupile
ja seda pole veel juutidele tagastatud. Kuigi täna siiski mõnedele neist,
keda nimetame messiaanlikeks juutideks.
Kuid volitused evangeeliumi kuulutada anti uue lepingu usklikele.
See anti samade sõnadega,
nagu kunagi Moosese kaudu Iisraeli rahvale.
See on meie, kristlaste, omamoodi identiteedideklaratsioon,
volitus mingiks elust suuremaks ülesandeks.
Hoosea 1:10 ja 2:1 (soome tõlkes). (Roomlaste 9:26, 25)
"Ja siis sünnib selles paigas,
kus neile öeldi: Teie pole minu rahvas!,
et seal hüütakse neid elava Jumala poegadeks."
"Ma hüüan oma rahvaks teda, kes ei olnud minu rahvas,
ja armsaks teda, kes ei olnud mulle armas."
Peetrusele sai see nii selgeks, et see ei jäta kedagi teadmatusse.
1. Peetruse 2. peatükk, salmid 6-10.
"Seepärast seisabki Pühakirjas: 'Ennäe, ma panen Siionisse kivi,
valitud, hinnalise nurgakivi, ja see, kes usub temasse,
ei jää iial häbisse.' (Js 28:16)
Teile siis, kes te usute, on see kallihinnaline,
uskmatuile aga 'kivi, mille ehitajad tunnistasid kõlbmatuks,
ning just see on saanud nurgakiviks',
ning "komistuskiviks" ja "pahanduskaljuks". (Ps 118:22)
Uskmatud komistavad, sest nad on sõnale allumatud
ja selleks nad ongi määratud.
Teie aga olete "valitud sugu, kuninglik preesterkond,
püha rahvas, omandrahvas,
et te kuulutaksite tema kiidetavust",
kes teid on kutsunud pimedusest oma imelisse valgusse -
teid, kes te muiste polnud rahvas, nüüd aga olete Jumala rahvas,
teie, kelle peale polnud halastatud, nüüd aga on."
1. Peetruse 2. peatükis tsiteeritakse
Hoosea 1. ja 2. peatükki.
Juudi õpetlane, rabi Shmuel Ben Yitzhak
muretseb diasporaas Jeremija 3. ptk kirjelduse pärast Jumala kohta,
kes leinab oma rahva uhkuse pärast.
"See johtub nende uhkusest
ja seepärast võetakse Toora neilt ära
ning antakse paganarahvastele."
Kas Jumal on Iisraeli hüljanud?
See on küsimus, mis eelmainitust vältimatult esile kerkib
ja millest räägitakse nii positiivses kui negatiivses mõttes.
Vastus on lühidalt ja kokkuvõtlikult: Ei ole.
Kuid selle ja teiste huvitavate teemade juurde naaseme järgmises osas
"Koguduse ülesvõtmine - fakt või väljamõeldis?"
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee